Source: https://eshop.vikon.sk/reklamacny-poriadok-p62985695395844.html
Timestamp: 2018-07-15 22:48:07+00:00
Document Index: 17032712

Matched Legal Cases: ['§18', '§18', '§619', '§620', '§622', '§ 18', '§627', '§ 18']

Reklamačný poriadok - e-shop VIKON, s.r.o.
Reklamačný poriadok VIKON, s.r.o.
Platný od 01.06.2017
Spoločnosť VIKON s.r.o. (ďalej len „predávajúci“) vydáva tento reklamačný poriadok, ktorým informuje spotrebiteľa (ďalej len „kupujúci“) o podmienkach a spôsobe reklamácie, vrátane údajov o tom, kde môže reklamáciu uplatniť a o vykonávaní záručných opráv, a to v súlade s ustanovením §18 ods. 1 zákona č. 250/2007 Z.z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (ďalej len „zákon“).
Tento reklamačný poriadok musí byť v zmysle ustanovenia §18 ods. 1 zákona umiestnený na viditeľnom mieste dostupnom spotrebiteľovi v každej prevádzkarni predávajúceho. Predávajúci ho zverejní aj na svojej internetovej stránke www.vikon.sk.
V zmysle §619 zákona č. 40/1964 Zb. Občiansky zákonník, v znení neskorších predpisov (ďalej len „Občiansky zákonník“), predávajúci zodpovedá za vady, ktoré má predaná vec pri prevzatí kupujúcim. Pri veciach predávaných za nižšiu cenu nezodpovedá za vadu, pre ktorú bola dojednaná nižšia cena.
Všeobecná záručná doba na tovar dodávaný predávajúcim je v zmysle ust. §620 Občianskeho zákonníka 24 mesiacov, ak predávajúci neposkytne v záručnom liste dlhšiu záručnú dobu. V osobitných prípadoch môže byť záručná doba predĺžená samotným výrobcom.
V prípade použitých vecí (napríklad vystavená vzorka), kupujúci a predávajúci sa môžu dohodnúť aj na kratšej záručnej dobe, nie však kratšej ako 12 mesiacov.
Na žiadosť kupujúceho je predávajúci povinný poskytnúť záruku písomnou formou (záručný list).
Záručné doby začínajú plynúť v zmysle ods. 1 tohto článku prevzatím veci kupujúcim.
Doba od uplatnenia práva zodpovednosti za vady až do doby, keď kupujúci po skončení opravy bol povinný vec prevziať, sa do záručnej doby nepočíta. Ak dôjde k výmene tovaru, začne plynúť záručná doba znovu od prevzatia nového tovaru.
Ak predávajúci pri zakúpení tovaru dá kupujúcemu dar, na tento sa nevzťahuje zodpovednosť predávajúceho za vady tovaru.
Reklamáciu musí kupujúci uplatniť u predávajúceho, resp. v ktorejkoľvek prevádzke predávajúceho, v ktorej je prijatie reklamácie možné s ohľadom na predávané výrobky, alebo u určenej osoby, ktorá je povinná reklamáciu vybaviť.
Pri reklamácii je kupujúci povinný predložiť doklad o kúpe, resp. poskytnutí služby a záručný list ak bol predávajúcim vystavený. V prípade reklamácie tovaru je kupujúci povinný, ak to okolnosti umožňujú, predložiť poškodený tovar.
Predávajúci alebo ním poverený zamestnanec alebo určená osoba je povinná poučiť spotrebiteľa o jeho právach podľa všeobecného predpisu (§622 a 623 Občianskeho zákonníka) na základe rozhodnutia kupujúceho určí spôsob vybavenia reklamácie – vybavenie reklamácie ihneď, v zložitých prípadoch do troch pracovných dní. Vybavenie reklamácie nesmie trvať dlhšie ako 30 dní. Po uplynutí tejto lehoty má kupujúci rovnaké práva, akoby išlo o vadu, ktorú nemožno odstrániť.
3. Predávajúci môže vždy namiesto odstránenia vady vymeniť vadnú vec za nezávadnú, ak to kupujúcemu nespôsobí závažné ťažkosti.
Predávajúci môže reklamáciu zamietnuť ak bola reklamácia uplatnená počas 12 mesiacov od kúpy len na základe odborného posúdenia. Ak bola reklamácia uplatnená po uplynutí 12 mesiacov od kúpy, je predávajúci povinný pri zamietnutí reklamácie uviesť, komu môže kupujúci zaslať výrobok na odborné posúdenie.
Predávajúci je povinný pri uplatnení reklamácie vydať kupujúcemu potvrdenie. Predávajúci je povinný o vybavení reklamácie vydať písomný doklad najneskôr do 30 dní odo dňa uplatnenia reklamácie.
Predávajúci je oprávnený v závislosti od zmien príslušných právnych predpisov alebo svojej obchodnej politiky zmeniť tento reklamačný poriadok.
Tento reklamačný poriadok nadobúda platnosť od 01.06.2017
REKLAMÁCIA V KOCKE
Záručná doba začína plynúť od prevzatia tovaru alebo služby kupujúcim. Spoločnosť na svoje tovary poskytuje všeobecnú záručnú dobu stanovenú zákonom 24 mesiacov. V osobitných prípadoch môže byť záručná doba predĺžená samotným výrobcom.
b) e-mailom na adrese marketing@vikon.sk.
Zákon č. 250/2007 Z. z. o ochrane spotrebiteľa v § 18 odsek 3 stanovuje povinnosť predávajúceho mať v prevádzke počas prevádzkovej doby prítomného zamestnanca povereného vybavovať reklamácie. Tento pracovník musí so spotrebiteľom spísať reklamačný protokol, prípadne mu postúpiť výsledok vybavenej reklamácie.
Poverený pracovník nemôže rozhodnúť o reklamácii ihneď, nakoľko je potrebné odborné posúdenie chyby reklamovaného výrobku výrobcom.
Žiadny zákonný predpis neukladá povinnosť uchovávať obaly od výrobkov, ani žiadny zákonný predpis neustanovuje povinnosť vrátiť reklamovaný výrobok v obale. Možnosť zaviazať spotrebiteľa k reklamovaniu výrobku v originálnom obale má predávajúci až v rámci záručnej lehoty presahujúcej rámec zákona, kedy môže niektoré podmienky sám stanoviť. Výrobok môže spotrebiteľ reklamovať aj bez originálneho obalu.
Predávajúci je podľa §627 Občianskeho zákonníka povinný vydať kupujúcemu potvrdenie (v našom prípade jednu kópiu reklamačného protokolu) o tom, kedy právo zodpovednosti za vady (reklamáciu) uplatnil.
Zákon č. 250/2007 Z. z. o ochrane spotrebiteľa v § 18 ods. 4 dáva predávajúcemu na vybavenie reklamácie lehotu v dĺžke najviac do 30 dní. Vybavenie reklamácie nesmie trvať dlhšie ako 30 dní. Po uplynutí tejto lehoty má spotrebiteľ rovnaké práva, ako keby išlo o chybu, ktorú nemožno odstrániť. To znamená, že predávajúci musí vymeniť chybný výrobok za iný, alebo vrátiť kupujúcemu peniaze.
Výrobok predaný so zľavou je možné reklamovať, ale záruka sa nevzťahuje na vadu, na ktorú bola zľava poskytnutá.
Predajca nemá právo preniesť náklady na vybavenie reklamácie na spotrebiteľa. Spotrebiteľ reklamuje určitú vadu a je povinnosťou predávajúceho o prijatí či zamietnutí reklamácie rozhodnúť. Pokiaľ si predávajúci pre svoje vyjadrenie nechá spracovať znalecký posudok, urobil tak dobrovoľne a tento náklad nemôže preniesť na spotrebiteľa.
V prípade, že sa na výrobku vyskytne vada, ktorú sa rozhodne zákazník reklamovať je potrebné dodržať nasledovné body.
1. So zákazníkom je potrebné spísať reklamačný protokol v 2 vyhotoveniach – jedno vyhotovenie predajca odovzdá zákazníkovi.
2. Reklamačný protokol musí obsahovať:
Telefonický kontakt na zákazníka
Číslo dokladu so zakúpeným tovarom
Aký tovar je reklamovaný a v akom množstve
Jednoznačne formulovaný popis vady
Podpis obidvoch účastníkov – predajcu aj zákazníka
3. Zamestnanec, ktorý reklamáciu prevzal, je zodpovedný za to, aby jej vybavenie prebehlo v zmysle zákona a boli dodržané všetky stanovené postupy.
4. Zákazník, ktorý si uplatnil reklamáciu, musí byť v lehote do 30 dní upovedomený o výsledku riešenia reklamácie. V prípade, že reklamácia nebude vybavená do 30 dní od uplatnenia, má spotrebiteľ právo od zmluvy odstúpiť alebo má právo na výmenu výrobku za nový výrobok.
V　Považskej Bystrici dňa 01.06.2017